# 8. előadás

14:35-kor kezdtünk.

Ismétlés: Az elemzések szokásos formáit nem tudjuk használni, mert most a mi időnkben történik mindez.

## Internet paradoxon

Megfigyelés, érdekes összefüggés: Ha valaki több időt tölt a Facebook-on, akkor a valóságos életben is több barátot tart.

Miért paradoxon? Mert azt hitték korábban, hogy a netezés bezárkózó életforma, elvonja az embert a valós élettől. Később kiderült, hogy nem.

Ebből még egyáltalán nem világos, hogy mi az internet jelentősége a kultúra és a közösség élete szempontjából. Ezen kívül még számtalan hasonló tapasztalatot nézni.

Indiában az elzárt közösségek hogyan tudnak rádión keresztül kommunikálni, internetezni.

## Az igazsághoz az internethasználat egészét kell nézni

Hegel: "Az igaz az egész."

Meg lehet nézni, mi kapcsolat van a blog használat és a kommunizmus között, stb. De az igazsághoz az internethasználat egészét kell nézni. Hogyan? Két út:

### Az internet természetének filozófiai elemzése, leírása. Minden oldalról megpróbálja megnézni az internetet. Így jutunk el nem csak a valóságos komponensekhez, hanem az igazsághoz.

1. József Attila: A valóság része lehet az igazságnak. Ettől még nem a teljes igazság. Az igaz az egész, amikor minden oldalról, szempontból, összefüggésből megértettük.
2. A valósággal az emberek hazudni szoktak. Úgy állítják be, mintha az az igazság volna. A manipuláció mérhetetlenül gyakori manapság. Egész iparág alakult ki a manipulálás körül: ez a médiaipar.
3. Termelőüzemek birtokba vétele régen ⇔ médiaipar fölötti uralom ma. A média felhasználása a politikusok céljaira. Kihasználják az embereket, egész életeket pazarolnak el.
4. A modern média ma a valóság hiányát fedi el. "Valóság hiánya": nincs mögötte semmi.

### Analógiák bemutatása. Ha helytálló, megérthetjük az összefüggéseket ⇒ az egész az elemzés tárgya.

1. A tudás reformációjának analógiáját már megbeszéltük.
   * Hasonlóság a XV-XVI. századi ember és a mai ember között: Hasonló helyzetben vannak.
     + Megváltozott, átalakult az istenhez való viszony, az egyházi intézményrendszer. Direkt, közvetlen viszony lett isten és ember között.
     + A mai ember, hálópolgár tudományos igazsághoz való viszonya lett közvetlen.
   * Következmények:
     + Folytatom lent.
2. A másik analógia ide jön majd, a következő előadásokon lesz rá idő. (Hálólét formálódása, személyiség hogyan jött létre.)

## Következmények

Az emberi kultúra történetében egyik meghatározó tényező az internethasználat. Megváltoztatja az embernek a tudáshoz való viszonyát.

A tudományos intézményrendszerek közvetítése megszűnik.

(Könyvolvasás, iskolába járás, tudósokkal való kommunikáció.)

A tudományos igazság termelői a tudósok, Intézményrendszer pedig a lerakat. Intézményrendszer juttatta el az emberhez a tudást.

A tudás előállítása, a tudáshoz való eljutás módja megváltozott. Már nem csak intézményesült hálózatok révén lehetséges eljutni a tudáshoz.

Az előző 500 év a tudás jegyében telt. Minden emberi problémára a tudománytól lehet választ várni. A tudományban lehet bízni csupán. Az ember csak a tudásban bízhat. Ez az egyetlen esélye, hogy legyőzze a természet erőit. Hogy az legyen, amit ő akar.

Ezért bír nagy jelentőséggel az, hogy a tudáshoz való viszony megváltozik:

* Régen meg lehetett bukni az iskolában. A közösségből kizárták, aki "megbolondult", stb.
* Most nem kell lektorra várni, egyszerűen felrakja az ember az internetre irományát és bárki olvashatja. Ebből következik, hogy bárki kifogásolhatja, kritizálhatja. Sőt, megjelentethet olyan cikket, ami kritizálja.

A bevett nézeteket – hatalmi pozíciójukból – védő maradiak dolga nehezebb, mert ma könnyebb kritizálni e nézeteket. Pluralizálódik az intézményrendszer.

Természetesen nem romboljuk le az intézményrendszert, csak átalakítjuk, kitejesítettük.

Ugyan az történik a tudományos tudással, mint ami történt a vallásos hittel. Nem megszűnt, hanem kiteljesedett.

Ma nem kell mindenért elmenni könyvtárba, aki kíváncsi valamire, megnézheti az interneten. Nem kell megfelelni az intézményrendszer követelményeinek publikáláskor, mert ott az internet. Sőt, lehet, hogy ezek a követelmények rosszak, önzőek voltak, pl. pénzt akarnak cserébe.

### Bizonytalan lesz a bizonyosság

Rákeresünk valamire, honnan tudjuk, igaz-e?

Régen az intézményrendszer megmondta, mi igaz, mi nem. Ma honnan tudjuk, hogy az igazságot találjuk meg kereséskor? Lehet, sőt biztos, hogy a népszerű találatok vannak felül, nem pedig az igazak. Továbbá nem tudjuk, tényleg keresi-e az egész internetet a kereső vagy csak egy kis részét. (Számomra egyértelmű, hogy a Google jó, ha 10%-át indexeli a teljes internetnek. Gondoljunk bele mennyi kihasználatlan, elfelejtett komment van az egyes YouTube videók alatt, mennyi regisztráció mögé rejtett adatbázishoz nem fér hozzá még a Google, hány e-mail és Facebook privát üzenet marad, nos, privát beszélgetés mindörökre.)

Feladat: Mindenki tudja, mi a különbség az igazság és a nem igazság között.

Ha be is dobjuk az embert az internetbe, előbb utóbb kialakulnak olyan eljárások, amelyek segítenek tájékozódni.

Vannak, akik visszalépnek, visszahozzák a hagyományos intézményrendszer egyes komponenseit:

* *"Olyan portálok felkeresése, amelyekben* ***bízunk****."*
* *"Látom, hogy ez a cikk megfelel a* ***formai követelmények****nek, van benne irodalomjegyzék"*
* *"Ezt a cikket egy* ***nagyhírű egyetem****en írták."*

## A modern személyiség megváltozik

A ma népszerű individuum, modern személyiség, fogalma a vallásos hit reformációjához kapcsolódik. Ha ez meginog, a modern személyiség is meg fog inogni.

Ennek az átalakulásnak diagnózisa is nagyon fontos. posztmodern személyiségnek fogjuk nevezni. Vagy hálópolgárnak, "netizen"-nek: net + citizen = internetes állampolgár.

Hogyan? Később megbeszéljük.

## Utolsó gondolatok, konklúzió, modern ⇒ posztmodern átmenet

Dilemmák… Sokféleség, individualitás, virtualitás, töredezettség.

* Virtualitás: Tudásnak van mértéke? Vagy csak abszolút igazságok vannak?
* Össze nem illőség, töredezettség.
* Tudásunk toldozott-foldozott lesz. Sosem lesz szép és harmonikus kép.
* Öt perc múlva máshogy fog kinézni.
* Ha elutazom másik országba, más találat az első (Google).
* Dominanciának, hatalomnak, uralomnak elutasítása. Nem fogadjuk el egyik álláspontot se. Hatalomellenesség.
* Benne foglalt modernitás. Találataink nem semmisítik meg a korábban érvényes állításokat. A felhalmozott tudást nem kidobjuk, hanem meghaladjuk.

A fentiek kimutathatók az egészben. Ez nem csak a tudás vonatkoztatásában jelenik meg, hanem az egész kultúrára jellemző lesz. Ez pont a modernnek a posztmodernre való átmenete.

A posztmodern értékeket választjuk, működtetjük.

Az internethasználat alapvetően változtatja meg az emberi kultúrát. Ez az értékrend szükségszerűen és folyamatosan fennáll. Ennek előállításán dolgozunk tudatosan vagy tudatlanul, akarva vagy akaratlanul. Az internet egy posztmodern generátor.

*"Nem tudják, de teszik."* -- mondta egy híres előadó.

Előadás vége.

15:39-kor volt vége.